钦定古今图书集成/明伦汇编/官常典/第213卷 > 裴贽
## 钦定古今图书集成/明伦汇编/官常典/第213卷 > 裴贽

按《唐书裴坦传》：“裴坦从子贽，字敬臣，及进士第，累擢
右补阙、御史中丞、刑部尚书。昭宗引拜中书侍郎，兼
本官同中书门下平章事，寻兼户部尚书。帝疑其外
风检而昵帷簿，逮问翰林学士韩偓，偓曰：‘贽，咸通大
臣，坦从子，内雍友合，疏属以居，故臧获猥众，出入无
度，殆此致谤言者’。”帝每闻咸通事，必肃然敛衽，故偓
称之为“贽地。”帝幸凤翔，为大明宫留守，罢。俄进尚书
左仆射，以司空致仕。朱全忠将篡，贬青州司户参军，
杀之。